《晚行凤游池边作》
宋代·林希逸

为吏常嗟七不堪，偷闲时到小池南。去来共浴凫千百，高下相呼鹊二三。

春放新红梅点点，霜馀旧绿草毵毵。云边数阵鸦归后，远树如山日半含。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。